wannaphong/clean_thaiwikipedia huggingface dataset:
# โหดซัดโหด
โหดซัดโหด  ซึ่งเป็นภาคต่อของ SPL ทีมล่าเฉียดนรก ในปี 2548 นำแสดงโดย ทัชชกร ยีรัมย์, อู๋จิง, จางจิน และเยิ่น ต๊ะหัว ร่วมด้วย กู่ เทียนเล่อ กำกับโดย เจิ้งป๋อไช่

เรื่องย่อ
เรื่องราวของคิท (อู๋จิง) ตำรวจหนุ่มชาวฮ่องกงที่แฝงตัวเข้าไปอยู่ในแก๊งมาเฟีย แต่กลับถูกจับได้จนโดนยัดข้อหาและต้องถูกส่งเข้าไปติดคุกในเมืองไทย ซึ่งที่นั่นเขาได้พยายามหลบหนี แต่สุดท้ายก็ไปไม่รอด เพราะคุกแห่งนั้นมี ชัย (ทัชชกร ยีรัมย์) ผู้คุมยอดฝีมือที่มีความเก่งกาจด้านศิลปะการป้องกันตัวชนิดเหนือธรรมดาคอยดูความเรียบร้อยอยู่

แต่สุดท้าย ชัย ก็ได้ล่วงรู้ว่านักโทษชาวฮ่องกงคนนี้ความจริงแล้วเป็นเจ้าหน้าที่ตำรวจ เขาจึงตัดสินใจช่วยเหลือ ด้วยข้อแลกเปลี่ยนเป็นการช่วยเหลือให้ลูกสาวของ ชัย ได้เข้าทำการรักษาโรคลูคีเมียที่กำลังจะคร่าชีวิตเด็กผู้หญิงที่น่าสงสารคนนี้ จนตำรวจหนุ่มชาวฮ่องกงกับผู้คุมนักโทษชาวไทยจึงต้องร่วมมือกันเพื่อโค่นแก๊งมาเฟียลงให้ได้

นักแสดง

 นักแสดง  รับบท  บทบาท ทัชชกร ยีรัมย์  ชัย  ผู้คุมคุกผู้ทำวิถีทางเพื่อช่วยลูกสาวของเขาที่ป่วยเป็นโรคลูคีเมีย อู๋จิง  คิท  ตำรวจหนุ่มผู้ซึ่งแฝงตัวเข้าไปในแก๊งค้ามนุษย์แต่ถูกจับได้ จางจิน  โก้  พัศดีผู้มีเบื้องหลังค้าอวัยวะมนุษย์ เยิ่น ต๊ะหัว  อาหว่า  น้าของคิท ทำทุกวิถีทางเพื่อช่วยหลานของตน กู่ เทียนเล่อ  อาฮวง  หัวหน้าแก๊งค้าอวัยวะมนุษย์ หลอ ฮุยกวง  กวง  รุ่นพี่ของชัยที่ชักชวนชัยมาทำงานเป็นผู้คุม  กุลฑีรา ยอดช่าง  สา  ลูกสาวของชัย ซึ่งเป็นโรคลูคีเมีย แต่ชอบมองโลกในแง่ดี
# ยอดชาญชัย นครหลวงโปรโมชั่น
ยอดชาญชัย นครหลวงโปรโมชั่น มีชื่อจริงว่า ราชันย์ ยาแก้ว เกิดเมื่อวันที่ 15 กุมภาพันธ์ พ.ศ. 2522 ที่ จังหวัดนครราชสีมา

เกียรติประวัติ
 แชมป์ WBC Asia รุ่นซูเปอร์ฟลายเวท
 ชิง, 23 เมษายน 2553 ชนะน็อคยกที่ 2 ลิตเติล โรสแมน  ที่ ตำบลโนนเพ็ก อำเภอพยุห์ จังหวัดศรีสะเกษ
 ป้องกันแชมป์ครั้งที่ 1, 20 กรกฎาคม 2553 ชนะน็อคยกที่ 4 อเล็กซ์ บั๊กกี้ (อินโดนีเซีย) ที่ สนามกีฬาทุ่งแจ้ง เทศบาลนครตรัง ตำบลทับเที่ยง อำเภอเมืองตรัง จังหวัดตรัง
 ป้องกันแชมป์ครั้งที่ 2, 3 มีนาคม 2554 ชนะน็อคยกที่ 2 เอ็ดวิน ทุมบาก้า  ที่ ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
 ป้องกันแชมป์ครั้งที่ 3, 4 พฤศจิกายน 2554 ชนะคะแนน เอลมาร์ ฟรานซิสโก (ฟิลิปปินส์) ที่ อาคารนิมิบุตร สนามกีฬาแห่งชาติ แขวงวังใหม่ เขตปทุมวัน กรุงเทพมหานคร

ชื่ออื่น
 ยอดชาญชัย ปฐวิกรณ์ยิม

แหล่งข้อมูลอื่น
 สถิติการชก
# ปลาแปบสยาม
ปลาแปบสยาม หรือ ปลาแปบบาง  ปลาน้ำจืดชนิดหนึ่ง ในวงศ์ปลาตะเพียน (Cyprinidae)

เป็นปลาแปบชนิดหนึ่ง มีครีบหลังอยู่หลังครีบก้นเล็กน้อย เส้นข้างลำตัวยาวถึงฐานด้านหลังของครีบก้นเท่านั้น ครีบอกยาวแต่เลยครีบท้อง สีลำตัวเป็นสีขาวเงินสะท้อนแสง ด้านหลังสีเหลืองจาง ๆ ครีบหางมีลักษณะเป็นสีเขม่าจาง ๆ ครีบอิ่นใสไม่มีสี

มีความยาวเฉลี่ย 8-12 เซนติเมตร มีพฤติกรรมอยู่รวมกันเป็นฝูงใหญ่ มีการอพยพย้ายถิ่นในฤดูน้ำหลากเพิ่อเข้าสู่แหล่งน้ำท่วม กินแมลงและแพลงก์ตอนสัตว์ต่าง ๆ เป็นอาหาร พบกระจายพันธุ์ในแม่น้ำสายใหญ่ ๆ ทั่วประเทศ รวมถึงบึงบอระเพ็ด และป่าพรุโต๊ะแดง ในพื้นที่จังหวัดนราธิวาสด้วย

เหตุที่ได้ชื่อว่า siamensis อันหมายถึง "อาศัยอยู่ที่ประเทศสยาม" เนื่องจากพิพิธภัณฑ์สยามได้ส่งตัวอย่างปลาจำนวน 3 ตัวอย่างที่จับได้จากแม่น้ำบางปะกง ไปพิพิธภัณฑ์อังกฤษ เพื่อทำการอนุกรมวิธาน

ในภาคอีสานมีชื่อเรียกว่า "ปลาแตบเกล็ดบาง"
# ปลาแปบหางดอก
ปลาแปบหางดอก  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลำตัวแบนข้างมาก หัวเล็กมีสีเงิน ลำตัวใส ตาโต ครีบใสมีสีเหลืองอ่อน ครีบอกยาวเลยครีบท้อง ครีบท้องเล็ก ครีบหางเว้าตื้น มีลายสีดำเป็นแต้มคล้ำโดยมีสีพื้นเป็นสีเหลืองอ่อน นับเป็นปลาจำพวกปลาแปบหรือปลาท้องพลุเพียงชนิดเดียวที่มีสีเหลืองดำที่ครีบหาง ทำให้ดูแลคล้ายกับปลาซิวหางกรรไกร (Rasbora trilineata)

เป็นปลาขนาดเล็กมีความยาวไม่เกิน 4-6 เซนติเมตร มีพฤติกรรมอยู่รวมกันเป็นฝูงขนาดเล็ก กินแพลงก์ตอนสัตว์เป็นอาหาร พบในแหล่งน้ำและหนองบึงทั่วประเทศไทย แต่พบได้ไม่บ่อยนัก นิยมเลี้ยงเป็นปลาสวยงามRainboth, Walter J. Fishes of the Cambodian Mekong. Food & Agriculture Org., 1996.
# ปลาแปบใส
ปลาแปบใส ปลาน้ำจืดขนาดเล็กในสกุล Parachela (/ปาราแคลา/) ในวงศ์ปลาตะเพียน (Cyprinidae) 

เดิมปลาแปบในสกุลนี้ รวมอยู่ในสกุลเดียวกันกับสกุล Oxygaster แต่ฟรันซ์ ชไตน์ดัคเนอร์ แยกออกมาตั้งเป็นสกุลใหม่ โดยเห็นว่าปลาในสกุลนี้ไม่มีครีบท้อง แต่มีตัวอย่างปลาเพียงตัวเดียวเท่านั้น แต่ยังมิได้รับการยอมรับเท่าไหร่นัก จนกระทั่งในปี ค.ศ. 1985 มอริส ก็อตลา ได้ตรวจสอบลักษณะสำคัญของสกุลนี้ใหม่ และกำหนดลักษณะทางอนุกรมวิธานที่สำคัญ ๆ ไว้ คือ ท้องแบนเป็นสัน เกล็ดตามแนวเส้นข้างลำตัวไม่เกิน 42 แถว กล้ามเนื้อที่สันหลังยื่นเข้ามาอยู่ระหว่างนัยน์ตา จุดเริ่มต้นของครีบหลังอยู่หลังจุดเริ่มต้นของครีบท้องเล็กน้อย และมีครีบก้น

การจำแนก
พบกระจายพันธุ์ตามแหล่งน้ำทั่วไปในภูมิภาคเอเชียอาคเนย์ ปัจจุบันมีชนิดที่ยอมรับ 7 ชนิด:

 Parachela cyanea Kottelat, 1995
 Parachela hypophthalmus (Bleeker, 1860)
 Parachela ingerkongi (Bănărescu, 1969)
 Parachela maculicauda (H. M. Smith, 1934) (ปลาแปบหางดอก)
 Parachela oxygastroides (Bleeker, 1852) (ปลาแปบบาง)
 Parachela siamensis (Günther, 1868) (ปลาแปบสยาม)
 Parachela williaminae Fowler, 1934
# คริสต์ทศวรรษ 1850
เหตุการณ์ 

 1850 
 1 พฤษภาคม - ประเทศไทยเสียดินแดนครั้งที่ 6 หรือ เมืองสิบสองปันนาให้กับจีน (อาณาจักรต้าชิง) ในสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔)

 1851 
 2 เมษายน - พระบาทสมเด็จพระนั่งเกล้าเจ้าอยู่หัว เสด็จสวรรคต พระบรมวงศานุวงศ์ เสนาบดี และข้าราชการชั้นผู้ใหญ่ กราบบังคมทูลอัญเชิญพระภิกษุเจ้าฟ้ามงกุฎ ณ วัดบวรนิเวศวิหาร ให้ลาสิกขาบทเพื่อขึ้นเถลิงถวัลยราชสมบัติ
 6 เมษายน - รัชกาลที่ 4 ทรงลาผนวชเพื่อขึ้นครองราชสมบัติ

 1852 
 19 กุมภาพันธ์ - ส่งคณะสงฆ์สยามไปศรีลังกาในสมัยรัชกาลที่ 4

 1853 
 4 ตุลาคม - สงครามไครเมียเริ่มต้นจักรวรรดิออตโตมันประกาศสงครามกับจักรวรรดิรัสเซีย หลังละเมิดสนธิสัญญากุ๊ดชุคไกนาร์ดจิ

 1854 
 27 มีนาคม - จักรวรรดิอังกฤษและจักรวรรดิฝรั่งเศสเข้าร่วมสงครามไครเมีย

 1855 
 12 เมษายน - เริ่มใช้เพลง God Save The Queen เป็นเพลงสรรเสริญพระบารมีในสยาม
 16 เมษายน - เซอร์ จอห์น บาวริง เข้าเฝ้ารัชกาลที่ 4 อย่างเป็นทางการวันนี้
# วอลเลย์บอลชายหาดชิงแชมป์โลก 2015
วอลเลย์บอลชายหาดชิงแชมป์โลก 2015  จัดขึ้นระหว่างวันที่ 26 มิถุนายน – 5 กรกฎาคม ค.ศ. 2015 ใน เดอะเฮก อัมสเตอร์ดัม รอตเทอร์ดาม และ อาเพลโดร์น ประเทศเนเธอร์แลนด์ ประเทศเนเธอร์แลนด์ได้จัดวอลเลย์บอลชายหาดชิงแชมป์โลกเป็นครั้งแรก ทีมชายและหญิงมีจำนวนทั้งสิ้น 48 ทีม ทั้งหมด 96 คน โดยผู้ชนะจะผ่านการคัดเลือกเข้าแข่งขันโอลิมปิกฤดูร้อน 2016

 สนามแข่งขัน 
กลุ่ม A, H, I, รอบสุดท้ายกลุ่ม B, G, J, รอบก่อนรองชนะเลิศกลุ่ม C, F, K, รอบก่อนรองชนะเลิศกลุ่ม D, E, L, รอบก่อนรองชนะเลิศ เดอะเฮก อัมสเตอร์ดัม อาเพลโดร์น รอตเทอร์ดามHofvijverDam SquareMarket SquareSS Rotterdamความจุ: 5,500ความจุ: 2,000ความจุ: 2,000ความจุ: 2,000220px220px200px220px

 สรุปเหรียญรางวัล 
 ตารางสรุปเหรียญ 
1212520101 รวม  2  2  2  6

 สรุปผลการแข่งขัน 
 ทีมชายAlison Cerutti  Bruno SchmidtReinder Nummerdor  Christiaan VarenhorstPedro Solberg  Evandro Gonçalves ทีมหญิงBárbara Seixas  Ágatha BednarczukTaiana Lima  Fernanda AlvesMaria Antonelli  Juliana Silva
# บแชก
บแชก  เป็นเมืองทางตะวันตกเฉียงใต้ของประเทศโปแลนด์ ตั้งอยู่ในไซลีเชียในจังหวัดออปอแล มีประชากรทั้งหมด 36,841 คน และมีเนื้อที่ทั้งหมด 14.7 ตารางกิโลเมตร มีเมืองหลักคือเทศมณฑลบแชก
# คริสต์ศตวรรษที่ 31
คริสต์ศตวรรษที่ 31 อยู่ระหว่างปี ค.ศ. 3001 ถึง ค.ศ. 3100

 ทศวรรษและปีคริสต์ศักราช
# ปลาแปบยาว
ปลาแปบยาว  เป็นปลาน้ำจืดในสกุล Salmophasia (/ซัล-โม-ฟา-เซีย-อา/) ในวงศ์ปลาตะเพียน (Cyprinidae)

จัดเป็นปลาแปบที่มีรูปร่างเรียวยาวกว่าปลาแปบสกุลอื่น ๆ พบกระจายพันธุ์ในภูมิภาคเอเชียใต้รวมถึงประเทศพม่า พบในประเทศไทยเพียงชนิดเดียว ในลุ่มแม่น้ำสาละวินและลุ่มแม่น้ำตะนาวศรีในแถบจังหวัดระนอง

การจำแนก
ทั้งหมด 13 ชนิด
 Salmophasia acinaces (Valenciennes, 1844) (ปลาแปบยาวเงิน)
 Salmophasia bacaila (Hamilton, 1822) (ปลาแปบยาวใหญ่)
 Salmophasia balookee (Sykes, 1839) (ปลาแปบยาวบลอช)
 Salmophasia belachi (Jayaraj, Krishna Rao, Ravichandra Reddy, Shakuntala & Devaraj, 1999)
 Salmophasia boopis (Day, 1874) (ปลาแปบยาวบูพิช)
 Salmophasia horai (Silas, 1951) (ปลาแปบยาวโฮรา)
 Salmophasia novacula (Valenciennes, 1840) (ปลาแปบยาวโนวาคูลา)
 Salmophasia orissaensis (Bănărescu, 1968) (ปลาแปบยาวโอริสสา)
 Salmophasia phulo (Hamilton, 1822) (ปลาแปบยาวเกล็ดเล็ก)
 Salmophasia punjabensis (Day, 1872) (ปลาแปบยาวปัญจาบ)
 Salmophasia sardinella (Valenciennes, 1844) (ปลาแปบยาวสาละวิน)–พบในประเทศไทย
 Salmophasia sladoni (Day, 1870)
 Salmophasia untrahi (Day, 1869) (ปลาแปบยาวมหานาดี)
# เอ็นเรียกูจิ
เอ็นเรียกูจิ  เป็นวัดพุทธนิกายเท็นได ตั้งอยู่บนเขาเฮเอในเมืองโอตสึ จังหวัดชิงะ ไม่ไกลจากนครเกียวโต ก่อตั้งในต้นยุคเฮอังโดยภิกษุไซโช ซึ่งนำศาสนาพุทธมหายานนิกายเทียนไถจากจีนมาเผยแพร่ในญี่ปุ่นโดยได้รับการสนับสนุนจากจักรพรรดิคัมมุ และกลายเป็นวัดต้นสังกัดของวัดนิกายเท็นไดในญี่ปุ่น และเป็นหนึ่งในวัดสำคัญที่สุดทางประวัติศาสตร์ของญี่ปุ่น 

ยุคมูโรมาจิถือเป็นยุคที่รุ่งเรืองที่สุดของนิกายเท็นได โดยเอ็นเรียกูจิมีวัดสาขาอยู่มากกว่า 3,000 แห่งทั่วญี่ปุ่นและมีกองทัพภิกษุ (僧兵 โซเฮ) ที่ทรงอิทธิพลเป็นของตนเอง ซึ่งเป็นหนึ่งในเหตุผลที่ทำให้ ขุนพลโอดะ โนบูนางะ ผู้ต้องการพิชิตศัตรูและผนวกญี่ปุ่นให้เป็นปึกแผ่น ได้โจมตีและทำลายเอ็นเรียกูจิอย่างสิ้นซากและสังหารภิกษุจำนวนมากในปี ค.ศ. 1571 ฉะนั้น โครงสร้างของเอ็นเรียกูจิในปัจจุบันจึงเป็นโครงสร้างที่สร้างขึ้นในยุคอาซูจิ–โมโมยามะที่ได้ทำการบูรณะขึ้นใหม่ภายหลังญี่ปุ่นเปลี่ยนขั้วอำนาจการปกครอง

เอ็นเรียกูจินั้นมีรายชื่ออยู่ในอนุสรณ์สถานทางประวัติศาสตร์เกียวโตโบราณ ซึ่งมีสถานะเป็นแหล่งมรดกโลกโดยยูเนสโก

 ระเบียงภาพ
# ปลาแปบยาวสาละวิน
ปลาแปบยาวสาละวิน  ปลาน้ำจืดชนิดหนึ่ง ในวงศ์ปลาตะเพียน (Cyprinidae) 

มีลำตัวเรียวยาวและแบนข้างมาก ปากกว้าง ลำตัวสีเงินวาว ด้านหลังและครีบสีเหลืองอ่อน ครีบหลังอันเล็กตั้งค่อนไปทางหาง ครีบก้นยาว ครีบหางเว้าลึก แฉกล่างยาวกว่าแฉกบนเล็กน้อย และมีขอบสีคล้ำ มีความยาวเฉลี่ย 8-12 เซนติเมตร

จัดเป็นปลาแปบจำพวกปลาแปบยาวเพียงชนิดเดียว ที่พบได้ในประเทศไทย โดยอาศัยอยู่รวมกันเป็นฝูงใหญ่ในแม่น้ำสาละวิน, แม่น้ำตะนาวศรี และแม่น้ำกระบุรีในเขตจังหวัดระนอง จัดเป็นปลาที่พบไม่บ่อยนัก แต่พบได้ทั่วไปในรัฐโอริสสา ประเทศอินเดีย และบังกลาเทศ โดยเฉพาะแถบแม่น้ำคงคาและพรหมบุตร

มีการจับขายเป็นปลาสวยงามในบางครั้ง จัดเป็นปลาอีกชนิดหนึ่งที่มีความสวยงาม
# ไอชิน เซกิ
บริษัท ไอชิน เซกิ จำกัด (มหาชน)  เป็นบริษัทผลิตและพัฒนาชิ้นส่วนและอะไหล่ตลอดจนระบบรถยนต์รายใหญ่ของญี่ปุ่น ปัจจุบันผลิตเครื่องยนต์, เกียร์ขับเคลื่อน, ตัวถัง, โครงรถยนต์ และอะไหล่อื่นๆในระบบโออีเอ็ม โดยไอชินถือหุ้น 30% โดยโตโยต้า ในอดีต ไอชินมีลูกค้าเพียงรายเดียวคือโตโยต้า จนกระทั่งในปี พ.ศ. 2536 อีซูซุและเดมเลอร์ก็เริ่มหันมาใช้สินค้าของไอชิน และต่อมาด้วยมาสดา, นิสสัน, มิตซูบิชิ, จีเอ็ม, วอลโล ฯลฯ จนกลายเป็นแบรนด์อะไหล่ที่ได้รับการยอมรับในระดับโลก และได้รับการจัดอันดับเป็นบริษัทที่มียอดขายสูงเป็นอันดับที่ 442 ของโลกของปี 2014 ในตาราง Fortune Global 500

บริษัทมีเครื่องหมายการค้าแตกต่างกันไปตามลักษณะของสินค้า ดังนี้
 Aisin AW สำหรับระบบส่งกำลังแบบอัตโนมัติ
 Aisin AI สำหรับระบบส่งกำลังแบบธรรมดา
 Advics และ Hosei สำหรับเบรก
 IMRA สำหรับเลเซอร์เฟมโตวินาที

 แหล่งข้อมูลอื่น 
 Aisin Japanese site 
 Aisin Thailand site
# เอ็มทีวียุโรปมิวสิกอะวอดส์ 2011
เอ็มทีวียุโรปมิวสิกอะวอดส์ 2011  จัดขึ้นที่เมืองเบลฟัสต์ ตอนเหนือของประเทศไอร์แลนด์ ในวันอาทิตย์ที่ 6 พฤศจิกายน ค.ศ. 2011 ที่โอดิสซีอะรีนา ในบริเวณไททานิกควอเตอร์และดำเนินรายการโดยเซลีนา โกเมซ มีเวทีแสดงสดเพิ่มเติมสำหรับงานประกาศรางวัล เช่นที่อัลสเตอร์ฮอลล์ และเบลฟัสต์ซิตีฮอลล์

ในวันที่ 19 กันยายน ค.ศ. 2011 เอ็มทีวีเน็ตเวิกส์อินเตอร์เนชันแนล ประกาศชื่อผู้เข้าชิงรางวัล เลดี้ กาก้าเข้าชิง 6 รางวัลในหมวดหมู่หลัก ๆ เคที เพร์รี และบรูโน มาร์ส เข้าชิง 5 รางวัล และบริตนีย์ สเปียส์ เทอร์ตีเซคันส์ทูมาส์ และอะเดล เข้าชิงคนละ 3 รางวัล เลดี้ กาก้าเป็นผู้ชนะรางวัลมากที่สุดถึง 4 รางวัล ผู้ชนะรางวัลคนอื่นได้แก่ เทอร์ตีเซคันส์ทูมาส์ บรูโน มาร์ส และจัสติน บีเบอร์ ได้รับคนละ 2 รางวัล

ระหว่างรายการ เซลีนา โกเมซกล่าวว่า เอ็มทีวีได้รับคะแนนโหวต 154 ล้านคะแนนทั่วโลก ควีนได้รับรางวัลโกลบอลไอคอนจากเคที เพร์รี และแสดงปิดงาน โดยแอดัม แลมเบิร์ตแสดงเพลง "เดอะโชว์มัสต์โกออน" "วีวิลร็อกยู" และ "วีอาร์เดอะแชมเปียนส์"Katy and Adam Honour Queen  MTV. Retrieved 19 April 2011
# เพชรสุริยา สิงห์วังชา
เพชรสุริยา สิงห์วังชา มีชื่อจริงว่า ภูมิเรศ ยูฮันเงาะ เกิดเมื่อวันที่ 27 ตุลาคม พ.ศ. 2535 ที่ กรุงเทพมหานคร เป็นน้องชายของ ม่านฟ้า ลูกทรายกองดิน อดีตแชมป์ PABA รุ่นซูเปอร์ไลท์เวท

เกียรติประวัติ
 แชมป์โลกเยาวชน WBC รุ่นซูเปอร์เวลเตอร์เวท
 ชิง, 19 พฤศจิกายน 2556 ชนะคะแนน หยาง ซิงซิน  ที่ 13 เหรียญ รีสอร์ท พระราม 9 กรุงเทพมหานคร
 ป้องกันแชมป์ครั้งที่ 1, 20 กรกฎาคม 2557 ชนะคะแนน เรียวซูเกะ มารูกิ  ที่ อาโออิ ฮอลล์ คาริยะ ไอชิ ประเทศญี่ปุ่น
 เสียแชมป์, 29 มีนาคม 2558 แพ้น็อคยกที่ 8 เรียวซูเกะ มารูกิ (ญี่ปุ่น) ที่ อาโออิ ฮอลล์ คาริยะ ไอชิ ประเทศญี่ปุ่น
 แชมป์สหพันธ์มวยโลกเอเชีย WBF ASIA รุ่นซูเปอร์เวลเตอร์เวท
 ชิง, 10 มิถุนายน 2558 ชนะคะแนน ลูเซลิโอ คอสเม่ ดา ซิลวา บอร์เกส  ที่ ลานสนามตะกร้อลอดห่วง การกีฬาแห่งประเทศไทย แขวงหัวหมาก เขตบางกะปิ กรุงเทพมหานคร
 เคยชิงแชมป์ต่อไปนี้แต่ทำไม่สำเร็จ
 ชิงแชมป์ WBC Asia รุ่นมิดเดิลเวท 29 สิงหาคม 2558 แพ้คะแนน เคอร์รี่ โฮป  ที่ ศูนย์ประชุมและแสดง เขตบริหารพิเศษฮ่องกง

ชื่อนักมวยอื่น
 เพชรสุริยา ลูกทรายกองดิน

แหล่งข้อมูลอื่น
 สถิติการชก
# วอลเลย์บอลชายหาดเวิลด์ทัวร์
วอลเลย์บอลชายหาดเวิลด์ทัวร์  เป็นการแข่งขันวอลเลย์บอลชายหาดระดับเวิลด์ทัวร์ระหว่างทวีป

ก่อนหน้านี้รู้จักในชื่อ วอลเลย์บอลชายหาดสวอตช์เวิลด์ทัวร์ (FIVB Beach Volleyball Swatch World Tour) (ค.ศ. 2003–2012) ที่สหพันธ์วอลเลย์บอลระหว่างประเทศ (FIVB) ได้ลงนามข้อตกลงการให้การสนับสนุนกับสวอตช์SWATCH-FIVB World Tour - Five Years of Success , The-Watchez.com

 สรุปการแข่งขัน 
ปีชายหญิง1989  1990  1991  1992  1993  1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016  2017 2018 2019 2020ไม่มีผู้ชนะเลิศอย่างเป็นทางการ เนื่องจากหลายรายการถูกเลื่อนหรือยกเลิกท่ามกลางการระบาดทั่วของโควิด-19FIVB Beach Volleyball World Tour events postponed due to coronavirus, Inside the Games, 24 March 2020FIVB announces further changes to calendar due to coronavirus pandemic, Inside the Games, 31 March 2020FIVB cancel two more Beach World Tour events due to COVID-19, Inside the Games, 13 April 2020 2021   เวิลด์ทัวร์ไฟนอลแชมเปียนส์2022 2023 2024
# โออีเอ็ม
ผู้ผลิตอุปกรณ์ตามแบบฐาน  หรือ โออีเอ็ม (OEM) เป็นคำที่ใช้เมื่อบริษัทหนึ่งได้ผลิตชิ้นส่วนหรือส่วนควบขึ้นมา โดยที่ชิ้นส่วนดังกล่าวถูกใช้ในผลิตภัณฑ์ขั้นสุดท้ายของบริษัทตัวเองหรือบริษัทอื่น อย่างไรก็ตาม คำนี้อาจถูกใช้ไปในหลายความหมายตามแต่บริบทที่ต่างกันไป

 อุตสาหกรรมการผลิต 
ในอุตสาหกรรมการผลิต ผู้ผลิตอุปกรณ์ตามแบบฐาน (OEM) มีอยู่สองประเภทด้วยกันคือ:

 รับจ้างผลิตตามแบบฐาน หมายถึง การที่บริษัทโออีเอ็มถูกว่าจ้างจากเจ้าของแบบฐาน(ผู้ถือสิทธิบัตรในแบบฐาน) หรือเจ้าของแบรนด์ (ผู้ถือลิขสิทธิในแบรนด์) ให้ผลิตสินค้าตามแบบฐาน เช่น บริษัทแห่งหนึ่ง ได้รับการว่าจ้างให้ผลิตชิ้นส่วนรถยนต์แก่ค่ายรถยนต์มากมาย ชิ้นส่วนแต่ละชิ้นจะถูกผลิตขึ้นตามแบบฐานที่ทางค่ายรถยนต์เป็นผู้ออกแบบและกำหนดคุณลักษณะ โดยที่ชิ้นส่วนเหล่านั้นจะถูกตีตราเป็นแบรนด์ของแต่ละค่ายรถยนต์ และส่งมอบให้แต่ละค่ายรถยนต์ไปจัดจำหน่ายเอง
 ผลิตจำหน่ายเองตามแบบฐาน  หมายถึง เมื่อบริษัทโออีเอ็มได้แบบฐานมาอยู่ในมือ หรือทำการศึกษาสินค้านั้นๆจนเข้าใจถึงแบบฐาน ก็อาจทำการผลิตสินค้านั้นออกวางจำหน่ายเอง ซึ่งแยกออกได้เป็นสองกรณี
2.1 ถูกกฎหมาย: ผลิตและวางจำหน่ายภายใต้แบรนด์ตนเองหรือไม่ตีแบรนด์ 
2.2 ผิดกฎหมาย: ผลิตและวางจำหน่ายโดยแอบอ้างแบรนด์ผู้อื่น หรือที่เรียกว่าของปลอม ทั้งๆที่ผลิตจากโรงงานเดียวกับของแท้

ดูเพิ่ม
 โอดีเอ็ม (Original Design Manufacturer) - ผู้ผลิตออกแบบตามแบบฐาน
หมวดหมู่:การผลิต
# เอ็มทีวีวิดีโอมิวสิกอะวอดส์ 2013
เอ็มทีวีวิดีโอมิวสิกอะวอดส์ 2013  จัดขึ้นในวันที่ 25 สิงหาคม ค.ศ. 2013 ที่บาร์เคลส์เซนเตอร์ ในบรุกลิน รัฐนิวยอร์ก เป็นงานประกาศรางวัลครั้งที่ 30 ชื่อผู้เข้าชิงประกาศในวันที่ 17 กรกฎาคม ค.ศ. 2013 ผู้เข้าชิงนำโดยจัสติน ทิมเบอร์เลก แมกเคิลมอร์ และ ไรอัน ลูอิส  เข้าชิง 6 รางวัล บรูโน มาร์ส ไมลีย์ ไซรัส และโรบิน ธิก เข้าชิงคนละ 4 รางวัล จัสติน ทิมเบอร์เลก เป็นผู้ชนะรางวัลมากที่สุดถึง 4 รางวัล รวมถึงรางวัลวิดีโอแห่งปีจากเพลง "มิเรอส์" แมกเคิลมอร์ และ ไรอัน ลูอิส บรูโน มาร์ส และเทย์เลอร์ สวิฟต์ ได้รับรางวัลเช่นกัน งานประกาศรางวัลมีผู้ชมรวม 10.1 ล้านคน

รายการแสดงไมลีย์ ไซรัส และโรบิน ธิก ร้องเพลงร่วมกันในเพลง "วีคานต์สต็อป" และ "เบลอด์ลายส์" ในลักษณะการแสดงยั่วยวนทางเพศ ได้รับการตอบรับด้านลบจากนักวิจารณ์ และแบบคละกันจากแฟนเพลงและคนดังคนอื่น ๆ งานประกาศรางวัลเป็นที่สนใจเมื่อวงเอ็นซิงก์กลับมาแสดงร่วมกันออกอากาศทางโทรทัศน์ครั้งแรกตั้งแต่ ค.ศ. 2003 ในระหว่างการแสดงความยาว 15 นาทีของจัสติน ทิมเบอร์เลก เป็นการแสดงที่มีผู้ชมมากที่สุด
# วอปต์ทัวร์
วอปต์ทัวร์  เป็นเทศกาลดนตรีที่ใหญ่ที่สุดในสหรัฐอเมริกา เทศกาลนี้จัดขึ้นในสถานที่ต่าง ๆ เช่น ลานจอดรถหรือสนามหญ้า โดยมีการสร้างเวทีหรือสิ่งก่อสร้างล่วงหน้าก่อนถึงงาน ผู้ผลิตรองเท้าสเกตบอร์ดตรา แวนส์ เป็นหนึ่งในผู้สนับสนุนเทศกาลทุกปีนับตั้งแต่ ค.ศ. 1995 และเรียกเทศกาลนี้ว่า แวนส์วอปต์ทัวร์ ตั้งแต่ ค.ศ. 1996 ในช่วงแรกเทศกาลนี้มีฐานะเป็นงานมหรสพแสดงดนตรีออลเทอร์นาทิฟและพังก์ร็อก และในปัจจุบันมีแนวเพลงหลากหลายมากขึ้น วอปต์ทัวร์เป็นเทศกาลดนตรีที่มีมายาวนานที่สุดในอเมริกาเหนือHiatt, Brian. "Rock & Roll: Punk-Rock Circus-How the No Frills Warped Tour Grew into America's Most Successful Festival." Rolling Stone 14 July 2005: 28. Print.
# เมียว! โดย เคที เพร์รี
เมียว! โดย เคที เพร์รี  เป็นน้ำหอมที่สร้างสรรค์โดยนักร้องชาวอเมริกัน เคที เพร์รี และจีแกนติกเฟอร์ฟูมส์ น้ำหอมออกจำหน่ายในเดือนธันวาคม ค.ศ. 2011 ที่ห้างสรรพสินค้านอร์ดสตรอม น้ำหอมผลิตด้วยแนวคิดคล้าย ๆ กับน้ำหอมตัวแรก "เพอร์"

หลังจากน้ำหอมตัวแรกประสบความสำเร็จ เพร์รีตัดสินใจร่วมกับจีแกนติกเฟอร์ฟูมส์ออกแบบน้ำหอมตัวที่สอง เธอกล่าวว่า "มันเป็นน้ำหอมน้องสาว สำหรับฉันแล้ว เพอร์มีกลิ่นไปทางดอกไม้ และเมียวจะหอมกว่า อาจเป็นเพราะแคลิฟอร์เนียดรีมส์ทัวร์เป็นดั่งโลกของของหวาน เพราะสิ่งที่ฉันเห็นในปีที่แล้วคือกลิ่นหอมอย่างขนมสายไหม หรือกลิ่นเปปเปอร์มินต์ หรือลูกอมกัมมีแบส์จำนวนมหาศาล" เพร์รีพูดถึงกลิ่นหอมนี้ว่าเป็นกลิ่นที่ "กินได้"
# ชาวชิลี
ชาวชิลี  คือพลเมืองหรือผู้ที่มีส่วนเกี่ยวข้องกับประเทศชิลี ซึ่งอาจมีความเกี่ยวข้องกันทั้งที่อยู่อาศัย กฎหมาย ประวัติศาสตร์ หรือวัฒนธรรม ประเทศชิลีเป็นประเทศที่มีความหลากหลายทางภาษาและวัฒนธรรม โดยเป็นที่อยู่ของผู้คนจากชาติพันธุ์และศาสนาต่าง ๆ มากมาย ดังนั้นชาวชิลีจำนวนมากจึงไม่ถือสัญชาติของตนกับชาติพันธุ์ แต่ด้วยความเป็นพลเมืองและความจงรักภักดีต่อประเทศ

ชาวชิลีส่วนใหญ่มีเชื้อสายมาจากกลุ่มชาติพันธุ์ในยุโรป (ส่วนใหญ่เป็นชาวสเปน) กับชนพื้นเมืองในประเทศชิลี ปัจจุบันมีชาวชิลีที่มีเชื้อสายมาจากเยอรมนีGerman Embassy in Chile.  Quote in German: Es wird geschätzt, dass zwischen 500 bis 600 Tausend Chilenen deutscher Herkunft sind., สหราชอาณาจักร, ฝรั่งเศส, โครเอเชีย, อิตาลี หรือปาเลสไตน์หลายแสนคน

แม้ว่าชาวชิลีส่วนใหญ่จะอาศัยอยู่ในประเทศชิลี แต่ก็มีการจัดตั้งชุมชนชาวชิลีขึ้นในหลายประเทศ เช่น อาร์เจนตินา, สหรัฐ, ออสเตรเลีย, แคนาดา และประเทศในสหภาพยุโรป
# เซาท์แอฟริกันพรีเมียร์ดิวิชัน
เซาท์แอฟริกันพรีเมียร์ดิวิชัน   เป็นลีกฟุตบอลสูงสุดของฟุตบอลในประเทศแอฟริกาใต้ ก่อตั้งในปี พ.ศ. 2539 

สโมสรที่เข้าร่วมเซาท์แอฟริกันพรีเมียร์ดิวิชัน (ฤดูกาล 2019–20)

 ทีม ที่ตั้ง สนาม ความจุ AmaZulu  เดอร์บัน  King Goodwill Zwelithini Stadium  10,000Barokaโพโลเควน Peter Mokaba Stadium 45,500Black Leopards Thohoyandou Thohoyandou Stadium 40,000 Bloemfontein Celtic  บลูมฟอนเทน Dr. Petrus Molemela Stadium  22,000Cape Town Cityเคปทาวน์  สนามกีฬาเคปทาวน์ 55,000Chippa Unitedพอร์ตเอลิซาเบท สนามกีฬาเนลสันมันเดลาเบย์ 48,459Golden Arrowsเดอร์บัน(Lamontville)Princess Magogo Stadium   12,000 Highlands Park  โจฮันเนสเบิร์ก Makhulong Stadium  13,500 ไกเซอร์ชีฟส์โจฮันเนสเบิร์ก สนามกีฬาเอฟเอ็นบี 94,736Mamelodi Sundownsพริทอเรีย (Marabastad) สนามกีฬาลอฟตัสเวอร์สเฟลด์, พริทอเรีย 51,762Maritzburg Unitedปีเตอร์มาริตซ์เบิร์กHarry Gwala Stadium 12,000 ออร์แลนโดไพเรทส์โจฮันเนสเบิร์ก  Orlando Stadium 37,139Polokwane Cityโพโลเควน Peter Mokaba Stadium 45,500Stellenbosch UnitedStellenboschCoetzenburg Stadium 8,000SuperSport UnitedพริทอเรียLucas Masterpieces Moripe Stadium, พริทอเรีย 28,900Witsโจฮันเนสเบิร์ก Bidvest Stadium 5,000
# กระติกน้ำ
กระติกน้ำ  เป็นภาชนะบรรจุน้ำดื่มชนิดหนึ่ง
ออกแบบไว้สำหรับการใช้ดื่มนอกสถานที่หรือขณะเดินทาง, มักจะผลิตมาพร้อมกับสายห้อยสะพาย
หรือมีหูไว้สำหรับร้อยติดกับเข็มขัดเพื่อให้พกพาได้สะดวก

ในสมัยโบราณ กระติกน้ำมักทำจากลูกน้ำเต้า หนังสัตว์ หรือแก้วพร้อมฝาปิดจากไม้ก๊อก,
ส่วนกระติกน้ำในปัจจุบันจะทำจากเหล็กกล้าไร้สนิม อะลูมิเนียม หรือพลาสติก
พร้อมกับฝาปิดแบบเกลียว และตัวฝามักจะยึดติดกับตัวกระติกด้วยหูหรือสายโซ่ขนาดเล็กเพื่อป้องกันฝาหล่นหาย
# จอห์น เคนดรูว์
เซอร์ จอห์น คาวเดอรี เคนดรูว์ (24 มีนาคม ค.ศ. 1917 – 23 สิงหาคม ค.ศ. 1997) เป็นนักผลิกศาสตร์และนักเคมีชาวอังกฤษ เกิดที่เมืองออกซฟอร์ด เขาเป็นบุตรของวิลฟอร์ด จอร์จ เคนดรูว์ ศาสตราจารย์ด้านภูมิอากาศวิทยาแห่งมหาวิทยาลัยออกซฟอร์ดกับเอเวลีน เมย์ เกรแฮม แซนด์เบิร์ก นักประวัติศาสตร์ศิลป์John C. Kendrew - Biographical - Nobelprize.org เคนดรูว์เรียนที่โรงเรียนดรากอนและวิทยาลัยคลิฟตัน ก่อนจะเรียนต่อด้านเคมีที่วิทยาลัยทรินิตี มหาวิทยาลัยเคมบริดจ์ ในช่วงสงครามโลกครั้งที่สอง เขาทำงานร่วมกับกองทัพอากาศแห่งสหราชอาณาจักรJohn C. Kendrew Facts - Biography - YourDictionary และเริ่มสนใจการศึกษาโปรตีน

ในปี ค.ศ. 1945 เคนดรูว์ร่วมงานกับมักซ์ เพอรุตซ์ นักอณูชีววิทยาที่ห้องปฏิบัติการคาเวนดิชในเคมบริดจ์และเริ่มศึกษาเฮโมโกลบินในแกะ ต่อมาในปี ค.ศ. 1962 เขาได้รับรางวัลโนเบลสาขาเคมีร่วมกับเพอรุตซ์ จากผลงานการศึกษาโครงสร้างของโปรตีนด้วยการฉายรังสีเอกซ์Sir John Cowdery Kendrew - Britannica.com หลังจากนั้นเคนดรูว์ได้ร่วมก่อตั้งองค์การอณูชีววิทยายุโรป (European Molecular Biology Organization) และวารสารอณูชีววิทยา (Journal of Molecular Biology) ในช่วงบั้นปลายชีวิต เขาดำรงตำแหน่งผู้อำนวยการวิทยาลัยเซนต์จอห์นของมหาวิทยาลัยออกซฟอร์ด และเสียชีวิตที่เมืองเคมบริดจ์ในปี ค.ศ. 1997
# ปลาข้อมือนาง
ปลาข้อมือนาง  ปลาน้ำจืดชนิดหนึ่ง ในวงศ์ปลาตะเพียน (Cyprinidae)

จัดเป็นปลาเพียงชนิดเดียวที่อยู่ในสกุล Folifer 
โดยสันนิษฐานว่า มาจากภาษาละตินคำว่า foli หมายถึง "ใบไม้" และ ifer หมายถึง "แบก" รวมความแล้วหมายถึงลักษณะของปากของปลาชนิดนี้ที่อยู่ด้านล่าง และ  brevis หมายถึง "เล็ก, น้อย" และ filum หมายถึง "หนวด" หรือ "เส้นด้าย" อันหมายถึง หนวดที่ลักษณะสั้นมาก

มีลำตัวกลมเรียวยาว แบนข้างเล็กน้อย ใต้คางมีติ่งเนื้อ 1 ชิ้น ดูแลเหมือนหนวดขนาดสั้น เกล็ดเล็ก ลำตัวสีเงินแวววาวอมเขียว ด้านบนมีสีคล้ำเล็กน้อย ข้างแก้มมีแต้มสีเหลือง ครีบจางใส ครีบหลังสูง ก้านครีบอันใหญ่สุดมีจักละเอียดที่ขอบด้านท้าย 

มีความยาวประมาณ 15-20 เซนติเมตร เป็นปลาที่หากินตะไคร่น้ำตามก้อนหินใต้พื้นน้ำและโขดหิน พบกระจายพันธุ์ในแหล่งน้ำที่ไหลแรงและสะอาดในหลายประเทศ เช่น ตอนใต้ของจีน, เวียดนาม, ลาว ในประเทศไทยพบเฉพาะลุ่มแม่น้ำสาละวินบริเวณจังหวัดแม่ฮ่องสอนและตาก และยังมีรายงานพบที่เกาะไหหลำและฮ่องกงอีกด้วย โดยตัวอย่างต้นแบบแรกถูกส่งมาจากฮ่องกงไปยังจีนเพื่อทำการอนุกรมวิธาน

มีการจับขายเป็นปลาสวยงาม แต่พบได้น้อยและเลี้ยงดูยากมาก
# ตำบลพรสวรรค์ (อำเภอเสลภูมิ)
ตำบลพรสวรรค์ เป็นตำบลหนึ่งของอำเภอเสลภูมิ จังหวัดร้อยเอ็ด
 อาณาเขต 
 ทิศเหนือ ติดต่อกับ ตำบลหนองขุ่นใหญ่ อำเภอหนองพอก จังหวัดร้อยเอ็ด
 ทิศตะวันออก ติดต่อกับ ตำบลท่าสีดา อำเภอหนองพอก จังหวัดร้อยเอ็ด
 ทิศใต้ ติดต่อกับ ตำบลโพธิ์ทอง อำเภอเสลภูมิ จังหวัดร้อยเอ็ด และ ตำบลศรีวิลัย อำเภอเสลภูมิ จังหวัดร้อยเอ็ด 
 ทิศตะวันตก ติดต่อกับ ตำบลพรมสวรรค์ อำเภอโพนทอง จังหวัดร้อยเอ็ด
 เขตการปกครอง 
ตำบลพรสวรรค์มี 5 บ้าน 9 หมู่บ้าน
 บ้านสะอาดนาดี 3 หมู่
 หมู่ที่ 1 บ้านสะอาดนาดี
 หมู่ที่ 2 บ้านสะอาดนาดี
 หมู่ที่ 3 บ้านสะอาดนาดี
 บ้านสุวรรณคำ 1 หมู่
 หมู่ที่ 4 บ้านสุวรรณคำ
 บ้านพรสวรรค์ 1 หมู่ 
 หมู่ที่ 5 บ้านพรสวรรค์
 บ้านนาแพง 3 หมู่ 
 หมู่ที่ 6 บ้านนาแพง
 หมู่ที่ 7 บ้านพรประเสริฐ
 หมู่ที่ 8 บ้านนางาม
 บ้านนาคำ 1 หมู่ 
 หมู่ที่ 9 บ้านนาคำ

 จำนวนประชากรรายหมู่บ้าน 

 หมู่ที่ บ้าน ครัวเรือน จำนวนประชากร ชาย หญิง รวม1สะอาดนาดี1242912815722สะอาดนาดี1092492685173สะอาดนาดี751191212404สุวรรณคำ901841723565พรสวรรค์861811933746นาแพง681771222997พรประเสริฐ1233053076128นางาม1232622665289นาคำ365747104
 ข้อมูลของปี 2554 http://203.114.112.233/CDDCENTER/cdd_report/gcc_r01.php?indicator_id=2&year=2554&div_id=2&vill_id=451016
 โรงเรียน 
1. โรงเรียนบ้านสะอาดนาดี

2. โรงเรียนบ้านนาแพง
 ดูเพิ่ม 
อำเภอเสลภูมิ
# ลิขิตฟ้าชะตารัก
ลิขิตฟ้าชะตารัก  เป็นภาพยนตร์อเมริกันแนวโรแมนติก ในปี ค.ศ. 2012 กำกับการแสดงโดย สกอตต์ ฮิกส์ และเขียนบทโดย วิล เฟทเทอร์ ดัดแปลงจากนิยายขายดีในชื่อเดียวกันของ นิโคลัส สปากส์ นำแสดงโดย แซค แอฟรอน, เทย์เลอร์ ชิลลิง, เจ อาร์. เฟอร์กูสัน และ บลายธ์ แดนเนอร์

 เรื่องย่อ 
เป็นเรื่องราวของโลแกน ทีโบต์ (แซค แอฟรอน) นาวิกโยธินหนุ่มที่เก็บรูปหญิงสาวคนหนึ่งได้ในขณะเข้าร่วมสงครามกับอิรัก รูปถ่ายใบนั้นกลายเป็นเครื่องรางคุ้มครองให้เขารอดชีวิตกลางสมรภูมิรบครั้งแล้วครั้งเล่า หลังจากปลดประจำการ เขาจึงทำตามคำแนะนำของเพื่อนรัก เพื่อออกตามหาหญิงสาวในรูป จนก่อตัวเป็นความรัก ด้วยชะตาฟ้าลิขิตให้คนทั้งสองได้พบกัน